ฟิล์ม-ยีน-กฤตฎ์ ลับสมอง ตะลุยไขปริศนา ที่ เอสเคป รูม
รวมพลังสู้เว้ยย,ถึงในละคร พ่อปลาไหล ช่อง 8 คู่พระนาง ฟิล์ม-รัฐภูมิ โตคงทรัพย์ กับ ยีน-เกวลิน ศรีวรรณา จะตีกันยับ แต่นอกจอก็เป็นพี่น้องที่รักกัน พอมีวันว่างเลยหากิจกรรมสนุกๆ ทำร่วมกัน พร้อมชวน กฤตฎ์ อมรชัยฤกษ์ มาเล่นเกมไขปริศนาด้วยกันที่ เอสเคป รูม มาบุญครอง ก่อนลุยจริง ฟิล์ม ขอฝึกความนิ่งของมือ โดยเคลื่อนห่วงเหล็กไปตามแนวเหล็กที่คดเคี้ยว แต่ไปไม่ถึง 10 วิ สัญญาณไฟก็ดัง แม้จะเริ่มอีกกี่ครั้ง ฟิล์ม ก็ยังครองแชมป์มือสั่น จากนั้นได้เวลาลุยของจริง ประเดิมห้องแรก อัพ บอน โวยาจ เป็นห้องที่เหมือนได้ย้อนไปเป็นเด็กอีกครั้ง ส่วน ยีน ตาดีชี้ไปที่ที่พอจะเดาได้ว่าต้องมีกุญแจซ่อนอยู่ ไม่นาน กฤตฎ์ หากุญแจเจอ ไปต่อที่ห้อง ไพรซัน เบรค ห้องนี้ต้องมีคนพลีชีพเข้าไปเป็นตัวประกันในคุก ฟิล์ม และ กฤตฎ์ อาสาเป็นนักโทษ ยีน ไขปริศนาใช้เวลานิดเดียวเปิดกรงขังได้ทันที ห้อง เดอะ โอเวอร์ ลุค โฮเทล รูม 13 หลังไขประตูเข้าไป ฟิล์ม สะดุ้งโหยง โวยลั่น เพราะเจอตุ๊กตาผีเด็ก อูยย สะพรึงแท้ ห้อง ไคร์ม ซีน ห้องจำลองฉากฆาตกรรม ทั้ง 3 เลยมุ่งมั่นจนเหงื่อแตกซิกๆ ปิดท้ายที่ห้อง บริซซาร์ด อร่ามตาไปด้วยขุมสมบัติสีทอง ฟิล์ม บอกอยากโกยกลับบ้านให้หมด ความพิเศษของห้องนี้คือมีลำแสงเลเซอร์ใช้ในการไขปริศนาด้วย ซึ่งต้องอาศัยทีมเวิร์ก ในที่สุดก็สำเร็จ ทุกคนเฮลั่น นับเป็นกิจกรรมที่ดูมีความสุขกันทั่วหน้า,อ่านนิยายเรื่อง พ่อปลาไหล ได้ที่นี่
ถึงในละคร พ่อปลาไหล ช่อง 8 คู่พระนาง ฟิล์ม-รัฐภูมิ โตคงทรัพย์ กับ ยีน-เกวลิน ศรีวรรณา จะตีกันยับ แต่นอกจอก็เป็นพี่น้องที่รักกัน พอมีวันว่างเลยหากิจกรรมสนุกๆ ทำร่วมกัน
ฟรีสไตล์,พ่อปลาไหล,ฟิล์ม รัฐภูมิ โตคงทรัพย์,ยีน เกวลิน,เอสเคป รูม,ดารา